[Foto's] Reunion-wrak: Vlerkwrakstuk is dié van Boeing 777 | Maroela Media
Volgens 'n Amerikaanse beampte het lugvaartveiligheidsondersoekers die wrakstuk geïdentifiseer. Vlug MH370, wat op 8 Maart 2014 met 239 mense aan boord verdwyn het, is sover bekend die enigste Boeing 777 wat vermis word.
"Dit is die eerste regte bewyse dat daar 'n moontlikheid is dat 'n gedeelte van die vliegtuig gevind is," het Warren Truss, Australië se minister van vervoer, gesê. Die vlerkwrakstuk wat gevind is, is sowat 2 m lank. Daar is 'n nommer op die stuk gevind, maar dit is nie 'n reeks- of registrasienommer nie. Dit kan wel 'n instandhoudingsnommer wees wat ondersoekbeamptes kan help om uit te vind aan watter vliegtuig dit behoort.
Daar word vermoed dat vlug MH370 in die Indiese Oseaan naby Australië in die see gestort het. Die vliegtuig was van Kuala Lumpur na Beijing onderweg toe dit van radar verdwyn het.
Wrakstukke wat vermoedelik deel was van vermiste Malaysia Airlines Vlug MH370 wat in 2015 gevind is. Foto: Reunion 1ere via AP